**Fitxa del tràmit**

**Per a sol·licitar l’informe urbanístic acreditatiu de la compatibilitat d’una activitat amb el planejament urbanístic.**

**Descripció**

L’informe acredita la compatibilitat de l’activitat i de l’establiment on es vol exercir aquesta activitat amb el planejament urbanístic, i la disponibilitat i la suficiència dels serveis públics que exigeixi l’activitat projectada.

**Organisme competent / Responsable**

Ajuntament

**Àrea que tramita**

Àrea, servei o unitat municipal que tramita l’expedient urbanístic segons l’organització municipal.

**Classificació temàtica**

Urbanisme

**Qui ho pot demanar**

 La persona interessada o el seu representant degudament acreditat/da.

**Canals de tramitació**

Electrònic / Presencial / Correu postal

Estan obligats a l'ús del canal electrònic en les seves relacions amb les Administracions Públiques, els subjectes de l'art. 14.2 de la Llei 39/2015, així com aquells que s'estableixin reglamentàriament.

Si voleu tramitar la petició electrònicament cal que disposeu d'un certificat digital. Us caldrà iniciar la tramitació tot emplenant el formulari web i signant-lo digitalment.

Podeu consultar els certificats digitals admesos pel validador del Consorci AOC

De tots els sistemes d'identificació disponibles la manera més senzilla de tramitar és mitjançant l'IdCat Mobil, que facilita la identificació i signatura electròniques a través de dispositius mòbils, i es pot utilitzar per a fer tràmits amb les administracions i ens que integren el sector públic de Catalunya.

I si no tinc certificat, i no el puc aconseguir?

[Descarregar la sol·licitud per a tramitació presencial](#_IT.ICU_–_FS:)

**Període de l’any en què es pot demanar**

Es pot presentar en qualsevol moment.

**Requisits previs**

La persona interessada ha de justificar el pagament de la taxa corresponent per a l’expedició de l’informe de compatibilitat urbanística.

**Preu**

La taxa que estableixi l’ordenança fiscal.

**Mitjans de pagament**

El que estableixi l’ordenança fiscal.

**Documentació a aportar**

* + Formulari electrònic o model normalitzat de sol·licitud degudament complimentat.
	+ Plànol de l'emplaçament de l'activitat projectada que permeti una identificació indubtable de la finca.
	+ Memòria descriptiva de l'activitat projectada que expliqui la seva naturalesa i les seves característiques principals, amb determinació de les necessitats d'ús i aprofitaments del sòl i del subsol, així com dels requeriments de l'activitat respecte la disponibilitat i la suficiència dels serveis públics municipals.
	+ En els casos d'activitats subjectes a la legislació d'accidents greus o que tenen algunes de les substàncies químiques o categoria de substàncies tòxiques o molt tòxiques incloses en aquesta legislació d'accidents greus, de conformitat amb els llindars que estableix la normativa de seguretat industrial, la sol·licitud ha de contenir la informació que requereixi aquesta legislació, en especial la Llei 12/2008 i el Reglament que la desenvolupa, en relació a l'anàlisi quantitatiu del risc, d'acord amb les instruccions dictades per la Agència Catalana de Seguretat Industrial.

**Normativa**

[Decret legislatiu 1/2010, de 3 d’agost, pel qual s’aprova el Text refós de la Llei d’urbanisme.](https://portaljuridic.gencat.cat/ca/document-del-pjur/?documentId=546114&traceability=02&language=ca)

[Decret 64/2014, de 13 de maig, pel qual s’aprova el Reglament sobre protecció de la legalitat urbanística.](https://portaljuridic.gencat.cat/ca/document-del-pjur/?documentId=662186&traceability=02&language=ca)

[Llei 38/1999, de 5 de novembre, d’ordenació de l’edificació.](https://portaljuridic.gencat.cat/ca/document-del-pjur/?documentId=626749&validity=1437696&traceability=02&language=ca)

[Reial Decret 314/2006, de 17 de març, pel qual s’aprova el Codi Tècnic de l’Edificació (CTE).](https://portaljuridic.gencat.cat/ca/document-del-pjur/?documentId=711391&traceability=01&language=ca)

Ordenança fiscal aplicable (esmentar OF i article aplicable)

Articles 29, 31 i següents del model d’[Ordenança](https://portaljuridic.gencat.cat/ca/document-del-pjur/?documentId=553004&validity=1886261&traceability=02&language=ca) reguladora dels procediments d’intervenció municipal en l’edificació i l’ús del sòl i del subsol de la Diputació de Barcelona (ORPIME).

[D’acord amb l’article 60 de la Llei 20/2009, del 4 de desembre, de prevenció i control ambiental de les activitats](https://portaljuridic.gencat.cat/ca/document-del-pjur/?documentId=503653&validity=1887983&traceability=02&language=ca).

**Termini de resolució**

El període màxim és d’un mes amb caràcter general. Per a les activitats sotmeses a comunicació ambiental quan es vulgui utilitzar per a un ús concret edificacions existents construïdes sense ús específic, el termini per resoldre i notificar l’informe de compatibilitat urbanística serà de vint dies.

**Silenci administratiu**

En el cas que no s'hagi lliurat l’informe en el termini indicat, qui sol·licita l'autorització ambiental ho pot justificar amb una còpia de la sol·licitud de l'informe urbanístic i de la documentació presentada a l'ajuntament amb constància de la data de presentació, per a continuar la tramitació de l'expedient.

**Normativa del silenci administratiu**

[Llei 20/2009, del 4 de desembre, de prevenció i control ambiental de les activitats](https://portaljuridic.gencat.cat/ca/document-del-pjur/?documentId=503653&validity=1887983&traceability=02&language=ca).

[Llei 39/2015, d’1 d’octubre, del procediment administratiu comú de les administracions públiques.](https://portaljuridic.gencat.cat/ca/document-del-pjur/?documentId=724869&validity=1866796&traceability=02&language=ca)

[Llei 26/2010, del 3 d’agost, de règim jurídic i de procediment de les administracions públiques de Catalunya.](https://portaljuridic.gencat.cat/ca/document-del-pjur/?documentId=546116&validity=1793333&traceability=02&language=ca)

**Vies de reclamació**

Les ordinàries del procediment administratiu.

**Altra informació d’interès**

L'informe urbanístic caduca en el termini que es fixa en el mateix informe, amb un mínim de sis mesos, i, si no n'hi ha, al cap de dos anys d'haver estat expedit, per a presentar la sol·licitud d’autorització o de llicència ambiental o la comunicació corresponents.

L’informe de compatibilitat urbanística no produeix els efectes del certificat de règim urbanístic de l’article 105 del TRLU i de l’article 30 de l’ORPIME i no vincula l’Ajuntament en cas de modificació de planejament urbanístic.